[{"text_idx": "#000011", "text": "\u2018Euskal Camper premium\u2019-a sortu da, hamar enpresen arteko lankidetzaren ondorioz"}, {"text_idx": "#000012", "text": "Automobilgintzaren euskal sektoreak Smart Comfort Platform 4.0 proiektuarekin lankidetzan aritzeko eta berritzeko gaitasuna erakutsi du berriro. Ekimen horrek hiru urteko elkarlana behar izan du hamar enpresen artean, eta dagoeneko lortu du bere emaitza: lehen \u2018euskal camper premium\u2019-a."}, {"text_idx": "#000013", "text": "Proiektu honek material aurreratuak eta jasangarriak garatu ditu, bai eta ekipamendu adimenduna ere, premium ibilgailuen plataformen barruko erosotasunera bideratutako funtzio pertsonalizatuak lortzeko. Horren ondorioz, izen propioa duten bi furgoneta modelo sortu dira: \u2018maite\u2019 Sprinter modeloaren bilakaera kanperizatua da, eta \u2018aiala\u2019 Mercedesen Gasteizko lantegian egindako V. klasean oinarritzen da. Lehenengoa merkaturatzen hasi dira, eta bigarrena laster jarriko dute salgai."}, {"text_idx": "#000017", "text": "Alegria-activity enpresak gidatutako proiektuak hainbat alderdi landu ditu, besteak beste, \u201cenpresen lehiakortasun-posizioa hobetzea, beren sektoreetan lider gisa kokatuz, diseinu eta errealitate birtualeko teknologia berriak, konektibitatea, prozesu adimendunak eta gainazaleko tratamenduak industria mailan ezartzeaz gain\u201d, azaldu dute Smart Comfort Platform 4.0 proiektuko arduradunek. \u201cProiektu honek euskal ekonomian bultzada bat eragitea espero da, enplegua, produktu berriak eta negozio ildoak sortzea\u201d, gaineratu dute."}, {"text_idx": "#000018", "text": "SPRI Taldeak euskal enpresen I+G bultzatzen du tresnekin, aktiboekin, laguntzekin, lantalde eta aliantzekin, ikerketa sustatzeko eta teknologia berriak sortzeko. Hori dena Elkartek, Emaitek edo Hazitek bezalako programen bidez lortzen da, eta horien informazioa hemen dago eskuragarri."}, {"text_idx": "#000022", "text": "Laguntza berriei buruzko azken orduko albisteak"}]